Reniom

Elven gemyk ew reniom, niver 75 e'n Vosen Beriodek. Y arwodh gemyk ew Re. An hanow a dheu dhort an ger Latin Rhenus rag Dowr Ryn (Rhein en Almaynek). Nag eus radn vewoniethel dhe reniom. Diskudhys veu reniom en 1925 gen Walter Noddack hag Ida Tacke en Berlin. Anjei a wrug keskreuni an olkan dhort an moon, gadolinit.

Na hwer reniom avel an olkan pur, ha nag eus moon kavadow marnas renit, ha hebma ew pur danow. Monow pekara gadolinit a gomprehend myns bian nodho. Askorrans ollvesek lebmyn ew 5 tonnas an vledhen, hag usys ew rag gul kesolkenyow ha katalydhyow. Askorrys ew reniom avel polter loos. Keworrys ew dhe dungsten ha molybdenom rag gul kesolkenyow hag ew usys en fornow ha lugern. Terweythyow, usys ew rag gul gebmweyth.

Poos atomek reniom ew 186.21, y boynt teudhi ew 3180°C ha'y boynt bryjyon ew 5625°C. Y dhosedh ew 21.9 kg an liter. Olkan arhansek ew reniom. Y boynt bryjyon ew an treja uhella woja karbon ha tungsten.

Mirva

Klass:Elvennow kymyk